Diari Oficial de la Generalitat Valenciana


Sumari del DOGV 5509, del 10-05-2007 (2007/5668)

RESOLUCIÓ de 27 d'abril de 2007, de la Direcció General de Pesca i Alimentació, per la qual s'establixen i es classifiquen les zones de producció de mol¿luscs bivalves i gasteròpodes en aigües de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2007/04/27/(1)/dof/vci/html**

### Dades del document

Número de DOGV
:   5509

Data del DOGV
:   10-05-2007

Secció del DOGV
:   I. DISPOSICIONS GENERALS

Número del document
:   2007/5668


Data del document
:   27-04-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

Anàlisi jurídica

 Descriptors 

:   * mol·lusc
    * legislació
    * zona de captura
    * cria de mol·luscos

En el punt 1 de l'article 5 del Reial Decret 345/1993, de 5 de març, del Ministeri d'Agricultura, Pesca i Alimentació, pel qual s'establixen les normes de qualitat de les aigües i de la producció de mol·luscs i altres invertebrats marins, s'establix que l'òrgan competent de la comunitat autònoma definirà i classificarà les zones de producció, amb indicació dels límits, en què es poden recol·lectar mol·luscs bivalves, mol·luscs gasteròpodes, tunicats i equinoderms de producció natural per al marisqueig o d'aqüicultura.
En el Reial Decret 640/2006, de 26 de maig, es regulen determinades condicions d'aplicació de les disposicions comunitàries en matèria d'higiene, de la producció i comercialització dels productes alimentaris, referent als reglaments (CE) núm. 852/2004, 853/2004 i 854/2004.
Per a complir la normativa estatal de referència, la Comunitat Valenciana, per mitjà de les resolucions de 2 de juny de 1993, de la Direcció General de Pesca i Relacions Agràries; de 26 de juny de 1995, de la Direcció General de Producció Agrària i Pesca; de 12 de juny de 2002, de la Direcció General de Pesca i Comercialització Agrària; i d'11 de novembre de 2004, de la Direcció General de Pesca, va establir i classificà les zones de producció de mol·luscs bivalves i gasteròpodes.
Les zones d'extracció es concentren al litoral de la província de València i Castelló.
Tot això aconsella concentrar els esforços de control i anàlisi sobre les zones verdaderes de producció, unificant les zones en funció dels resultats de les anàlisis realitzades i de les quantitats extretes en cada àrea marítima. És necessari, per tant, modificar les resolucions d'esta conselleria en què s'establien les zones de producció de bivalves i gasteròpodes.
Per això, a fi d'acomplir els reials decrets esmentats, a la vista dels informes sobre l'estat dels bancs naturals de marisqueig i aqüicultura de la Comunitat Valenciana i basant-se en allò que s'establix en l'article 38 de la Llei 9/1998, de 15 de desembre, de Pesca Marítima de la Comunitat Valenciana, esta direcció general resol:
Primer
S'aprova la relació de les zones de producció de mol·luscs bivalves i gasteròpodes en aigües del litoral de la Comunitat Valenciana que figura en l'annex d'esta resolució.
Segon
A les zones de producció classificades en l'annex com a tipus B és obligatòria la depuració dels mol·luscs bivalves extrets.
Tercer
Eixa resolució substituïx la d'11 de novembre de 2004, de la Direcció General de Pesca, per la qual s'establixen i es classifiquen les zones de producció de mol·luscs bivalves i gasteròpodes en aigües de la Comunitat Valenciana (DOGV núm. 4892, de 26.11.2004).
Quart
Esta resolució produirà efecte des de l'endemà de la publicació en el Diari Oficial de la Comunitat Valenciana.
Cinqué
Esta resolució no posa fi a la via administrativa, i contra esta es pot interposar, en el termini d'un mes des de la notificació o publicació, un recurs d'alçada davant del conseller d'Agricultura, Pesca i RESOLUCIÓ de 27 d'abril de 2007, de la Direcció General de Pesca i Alimentació, per la qual s'establixen i es classifiquen les zones de producció de mol¿luscs bivalves i gasteròpodes en aigües de la Comunitat Valenciana. [2007/5668]Conselleria d'Agricultura, Pesca i AlimentacióAlimentació, a partir de la data de publicació en el Diari Oficial de la Comunitat Valenciana, d'acord amb els articles 114 i següents de la Llei 4/1999, de 13 de gener, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 27 d'abril de 2007. El director general de Pesca i Alimentació: José Francisco Ferrando Orta.


Còpia Permalink ELI